钦定古今图书集成/明伦汇编/氏族典/第284卷 > 黄辙
## 钦定古今图书集成/明伦汇编/氏族典/第284卷 > 黄辙

按《浦城县志》：“辙字遵晦，四岁能诵书，日记数千言。治
平四年，进士乙科，调虔州司理，秩满为安仁令。时蒲
宗孟察访荆湖南北路，辟为本司干官，且荐其材。迁
著作佐郎，知新昌县。发奸伏，抚善良，部使者奏课为
第一，改奉议郎，监泗州排岸。丁母忧，服阕，拜大理丞。
乞补外，通判筠州，还朝卒。”